## Uputa o načinu i postupku izrade izvješća o stanju potraživanja iz inozemstva i stanju dugovanja po određenim osnovarna

### NN 74/1992 (4.11.1992.), Uputa o načinu i postupku izrade izvješća o stanju potraživanja iz inozemstva i stanju dugovanja po određenim osnovarna

# NARODNA BANKA HRVATSKE

Na osnovi točke III. Odluke o obvezi dostavljanja izvješća o stanju
potraživanja iz inozemstva i stanju dugovanja po određenim osnovama ("Narodne
novine", br. 73/92). guverner Narodne banhe Hrvatske donosi

## UPUTU

### o načinu i postupku izrade izvješća o stanju potraživanja iz inozemstva i stanju dugovanja po određenim osnovarna

I.

Poduzeća i druge pravne osobe sa sjedištem u Republici Hrvatskoj, te
fizičke osobe s prebivalištem u Republici Hrvatskoj koje samostalno obavljaju
gospodarsku djelatnost (u daljnjem tekstu "poduzeća"), dužna
su Narodnoj banci Hrvatske dostavljati mjesečna izvješća o stanju svih
potraživanja iz inozemstva po osnovi izvoza robe i usluga do 10-og u mjesecu
za protekli mjesec.

II.

Za potraživanja po osnovi prodane robe i pruženih usluga s plaćanjem
putem novčanih kartica, izvješće podnosi agent-zastupnik, a ne poduzeće
koje je prodalo robu odnosno pružilo uslugu.

III.

Poduzeća koja se bave iznajmljivanjem osobnih automobila u vlasništvu
stranih firmi dužna su dostavljati izvješća o stanju nenaplaćenih potraživanja
po osnovi dijela provizije po tim poslovima:

IV.

Podatke o stanju potraživanja iz inozemstva poduzeća dostavljaju prema
obrascima koji se daju u prilogu i sastavnim su dijelom ove Upute. Podaci
se iskazuju po slijedećim osnovama:

1) potraživanja po poslovima izvoza robe za gotovo (obrazac 1)

2) potraživanja po poslovima izvoza usluga za gotovo (obrazac 1)

3) potraživanja po osnovi ostvarene dobiti od izvođenja investicijskih
radova u inozemstvu (obrazac 1)

4) dospjela nenaplaćena potraživanja po osnovi izvoza na kredit (obrazac
2).

V.

Podaci o stanju potraživanja dostavljaju se po svakoj osnovi iz točke
4. podtočke 1), 2) i 3) na posebnom obrascu 1. U šifarskom mjestu rubrike
"osnove potraživanja" upisuje se odgovarajuća šifra (vidjeti
u "Napomeni" na obrascu 1).

Podaci o stanju potraživanja po poslovima izvoza na kredit, koji su
registrirani prema Odluci o načinu, rokovima i obrascima za registriranje
i evidentiranje kređitnih poslova s inozemstvom ("Službeni list SFRJ",
br. 6/91 i "Narodne novine", br. 53/91), iskazuju se u obrascu
2 i to samo za iznos potraživanja kojima je rok naplate, prema ugovoru
o kreditu. istekao.

VI.

Kao datum nastanka potraživanja u smislu ove Upute smatra se dan obavljenog
izvoza robe prema odredbama članka 23. Zakona o vanjskotrgovinskom poslovanju
("Službeni list SFRJ", br. 53/89 i "Narodne novine",
br. 53/91), odnosno dan izvršene usluge prema Naredbi o određivanju dana
izvršenja usluge u vanjskotrgovinskom prometu ("Službeni list SFRJ",
br. 75/89 i "Narodne novine", br. 53/91).

Za izvoz knjiga, časopisa, novina i drugih publikacija, kao rok dospijeća
potraživanja iz inozemstva smatraju se rokovi određeni prema toćki XI.
Odluke o uvjetima i rokovima do kojih se inože odobriti produženje roka
naplate izvezene robe i usluga ("Narodne novine", br. 48/92).

Produženi rok naplate iz navedene Odluke ne smatra se, u smislu ove
Upute, rokom dospijeća naplate, pa se potraživanja, bez obzira što je rok
produžen, iskazuju u izvješću računajući rok dospijeća naplate od dana
izvršenog izvoza odnosno obavljene usluge.

Kod poslova izvoza na kredit kao rok dospijeća smatra se rok otplate
prema ugovoru o kreditu

VII.

Domaće osobe iz točke 1. ove Upute, dužne su Narodnoj banci Hrvatske
podnijeti i posebna mjesečna izvješća o stanju nepodmirenih obveza po potraživanjima
i obvezama nastalim od 7. listopada 1991. godine u poslovanju s Republikom
Slovenijom, Republikom Bosnom i Hercegovinom i Republikom Makedonijom,
nenaplaćenim odnosno nepodmirenim do kraja mjeseca za koji se podnosi izvješće.

Prvo izvješće iz stavka 1. ove točke podnosi se sa stanjem na dan 31.
listopada 1992. godine, s za naredne mjesece do 10-og u slijedećem mjesecu.

Posebna izvješća podnose se do izmirenja potraživanja i dugovanja nastalih
na dan 7. listopada 1991. godine. Podaci o stanju potraživanja odnosno
dugovanja iz ove točke, dostavljaju se prema obrascima 3 i 4, koji se daju
u prilogu i sastavnim su dijelom ove Upute.

VIII.

Izvješća o stanju potraživanja sa zemljama iz točke VII. ove Upute,
nastala od 8. listopada 1991. godine, podnose se na obrascima 1 i 2 u okviru
ukupnih potraživanja iz inozemstva.

IX.

U pojedine kolone obrasca 1 unose se slijedeći podaci:

- u kolonu 1 upisuje se redni broj;

- u kolonu 4 upisuje se iznos ukupnih dospjelih potraživanja, koja se
odnose na istu zemlju i istu valutu, bez obzira na pojedinačne sklopljene
ugovore;

- u kolonu 5 upisuje se iznos potraživanja u zakonskom roku;

- u kolonu 6 upisuje se iznos potraživanja, kojem je istekao zakonski
rok naplate, a koji mje naplaćen do 1 godine;

- u kolonu 7 upisuje se iznos potraživanja; koji nije naplaćen u roku
od 1 do 5 godina;

- u kolonu 8 upisuje se iznos potraživanja, koji nije naplaćen u vremenu
dužem od 5 godina.

Zbroj iznosa iz kolona 6, 7 i 8 jednak je iznosu iz kolone 4.

X.

U pojedine kolone obrasca 2 unose se slijedeći podaci:

- u kolonu 1 upisuje se redni broj;

- u kolonu 4 upisuju se ukupni iznosi potraživanja po osnovi izvoza
na kredit, koji nisu naplaćeni u rokovima predviđenim u ugovoru o kreditu;

- u kolonu 5 upisuju se iznosi potraživanja koji nisu naplaćeni do jedne
godine od dana dospijeća za naplatu, koji je predviđen u ugovoru o kreditu;

- u kolonu 6 upisuju se iznosi potraživanja koji nisu naplaćeni u roku
od 1 do 5 godina od dana dospijeća na naplatu;

- u kolonu 7 upisuju se iznosi potraživanja koji nisu naplaćeni u roku
dužem od 5 godina

Zbroj iznosa iz kolona 5, 6 i 7 jednak je iznosu iz kolone 4.

XI.

U pojedine kolone obrasca 3 i 4 unose se slijedeći podaci:

- u kolonu 1 upisuje se redni broj;

- u kolonu 4 upisuje se ukupni iznos dospjelog potraživanja, odnosno
dugovanja.

XII.

Stanje potraživanja u obrascima 1 i 2 iskazuje se prema podacima, iz
evidencija koje se vode sukladno članku 47. Zakona o deviznom poslovanju,
odnosno sukladno Naredbi o vođenju evidencija o svakom sklopljenom vanjskotrgovinskom
ugovoru i kreditnom poslu s inozemstvom ("Službeni list SFRJ",
br. 3/86, 88/89 i 31/91 i "Narodne novine", br. 53/91).

Stanje potraživanja i dugovanja u obrascima 3 i 4 iskazuje se iz odgovarajućih
evidencija poduzeća.

XIII.

Potraživanja po poslovima posredovanja u vanjskotrgovinskom prometu
(reexport) iskazuju se samo za iznos ostvarene pozitivne razlike - dobit
(obrazac 1):

XIV.

Potraživanja po osnovi izvođenja investicijskih radova u inozemstvu
iskazuju se samo za iznos dobiti po konačnom obračunu izvršenih radova
(obrazac 1), dok se potraživanja po osnovi izvođenja investicijskih radova
na kredit dostavljaju na obrascu 2 i to samo za potraživanja kojima je
rok za naplatu prema ugovoru o kreditu istekao. Podatke o potraživanjima
po ovoj osnovi dostavlja poduzeće nositelj posla, a ne poduzeće koje obavlja
izvoz u okviru tog posla.

XV.

Izuzetno u izvješćima se ne obuhvaćaju podaci o potraživanjima po poslovima
dugoročne proizvodne kooperacije, kao i poslovi izvoza kod kojih se naplata
obavlja uvozom robe i usluga

XVI.

U okviru ovih podataka iskazuju se iznosi obračunate provizije poduzeća
koja se bave zastupanjem stranih tvrtki za prodanu robu s konsignacijskih
skladišta, kao i za iznos posredničke provizije čija je naplata dospjela,
a nije izvršena (obrazac 1).

XVII.

Za oznake šifara valuta i zemalja koriste se šifre iz Pravilnika o podnošenju
isprava u carinskom postupku sa kodeksom šifara odnosno Uputstva o obavljanju
platnog prometa s inozemstvom (za sada 32/III-137/9 od 11. lipnja 1990).

XVIII.

Ova Uputa stupa na snagu danom objave u "Narodnim novinama",
a prvo izvješće u smislu ove Upute poduzeća će dostaviti sa stanjem na
dan 30. listopada 1992. godine.

U. br. 6/92

Zagreb, 3. studenoga 1992.

Guverner Narodne banke Hrvatske

**dr. Pero Jurkovlć, v. r.**

```
_________________________________________________________________________________

IZVOZNIK-PODUZECE                                                       OBRAZAC 1
                                                                                Matični broj _________

STANJE POTRAŽIVANJA

iz inozemstva po izvozu robe i usluga i drugim
osnovama na dan _________ mjeseca ________ godine 19____
(osnova potraživanja)

                                                                        U valuti naplate bez decimala
_________________________________________________________________________________
Redni   Naziv i                                                         Potraživanja izvan zakonskog roka
broj    šifra   Oznaka i        Ukupni          Potraživanja u
        zemlje  šifra           iznos           zakonskom roka  Do 1    Od 1 do 5       Preko 5
        dužnik. valute          potraživanja                            godine  godina          godina
                naplate
_________________________________________________________________________________
1       2       3               4                       5               6       7               8
_________________________________________________________________________________
_________________________________________________________________________________
_________________________________________________________________________________
_________________________________________________________________________________
_________________________________________________________________________________
_________________________________________________________________________________

NAPOMENA:
1. U šifarska mjesta upisuju se odgovarajuće šifre iz Kodeksa šifara.
2. Šifre osnove su:
1 - za potraživanja po poslovima izvoza robe za gotovo,
2 - za potraživanja po poslovima izvoza usluga za gotovo
3 - za potraživanja po osnovi ostvarene dobiti od izvođenja investicijskih radova u inozemstvu.
Referent _________________________              Pečat poduzeća i potpis odgovorne osobe
Telefon _________________________               Datum primitka u Narodnoj banci Hrvatske

_________________________________________________________________________________

_________________________________________________________________________________

IZVOZNIK-PODUZECE                                                       OBRAZAC 2
                                                                                Matični broj __________

STANJE DOSPJELIH POTRAŽIVANJA
iz inozemstva po poslovima izvoza na kredit
na dan _________ mjeseca _________ godine 19_____

                                                                        U valuti naplate bez decimala
_________________________________________________________________________________
Redni   Naziv i                                         Neneaplaćena dospjela potraživanja po ročnosti
broj    šifra   Oznaka i        Nenaplaćena dospjela
        zemlje  šifra           potraživanja u roku po  Do 1    Od 1 do 5       Preko 5
        dužnik. valute          ugovoru o kreditu -             godine  godina          godina
                naplate         ukupno
_________________________________________________________________________________
1       2       3               4                               5       6               7
_________________________________________________________________________________

NAPOMENA:
U šifarska mjesta upisuje se odgovarajuća šifra iz Kodeksa šifara.
"Odluka" objavljena u "Narodnim novinama" br _________
Referent __________                                     Pečat poduzeća i potpts odgovorne osobe
Telefon ___________                                     Datum primitka u Narodnoj banci Hrvatske

_________________________________________________________________________________

_________________________________________________________________________________

IZVOZNIK-PODUZEĆE                                                       OBRAZAC 3
                                                                                Matični broj _________

STANJE POTRAŽIVANJA
nastalih do 7. listopada 1991. godine po osnovi prodane robe, pruženih usluga i po drugim osnovama
nenaplaćenih na dan ________ mjeseca __________ godine 19_____
U valuti naplate bez decimala

_________________________________________________________________________________
Redni broj      Naziv i šifra zemlje dužnika    Oznaka i šifra valute naplate   Ukupan iznos dospjelog
                                                                                potraživanja
_________________________________________________________________________________
1                       2                                       3                       4
_________________________________________________________________________________
_________________________________________________________________________________
_________________________________________________________________________________
_________________________________________________________________________________
_________________________________________________________________________________
_________________________________________________________________________________
_________________________________________________________________________________
_________________________________________________________________________________

NAPOMENA:
U šifarska mjesta upisuju se odgovarajuće šifre iz Kodeksa šifara.
Popunjava se samo za zemIje iz točke VII. "Odluke".
"Odluka" objavljena u "Narodnim novinama" br. _______

Referent ____________
Telefon _____________

                Pečat poduzeća i potpis odgovorne osobe
                Datum primitka u Narodnoj banci Hrvatske

_________________________________________________________________________________

_________________________________________________________________________________

UVOZNIK- PODUZEĆE                                                       OBRAZAC 4
                                                                                Matični broj _________

STANJEOBVEZA
nastalih do 7. listopada 1991. godine po osnovi kupljene robe i usluga i po drugim osnovama
nepodmirenih na dan ________ mjeseca ________ godine 19____

                                                                U valuti plaćanja bez decimala
_________________________________________________________________________________
Redni broj      Naziv i šifra zemlje    Oznaka i šifra valute plaćanja          Ukupan iznos
                vjerovnika                                                      dospjelog dugovanja
_________________________________________________________________________________
1                       2                               3                               4
_________________________________________________________________________________
_________________________________________________________________________________
_________________________________________________________________________________
_________________________________________________________________________________
_________________________________________________________________________________
_________________________________________________________________________________
_________________________________________________________________________________

NAPOMENA:
U šifarska mjesta upisuju se odgovarajuće šifre iz Kodeksa šIfara.
Popunjava se samo za zemlje iz točke VII. "Odluke".
"Odluka" objavljena u "Narodnim novinama" br._____
Referent __________
Telefon _________

                Pečat poduzeća i potpis odgovorne osobe
                Datum primitka u Narodnoj banci Hrvatske
```

Uputa, NN 74/1992-1989
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)